
Drug testul fals pozitiv şi legea privind interdicţia de a mai conduce un 
vehicul până la 10 ani. Se poate refuza drug testul? 


Posted in PARLAMENTUL Romaniei, Romania by saccsiv on mai 16, 2024 


„Practic, din momentul promulgării şi intrării în vigoare, oricine este depistat în trafic, la volan, conducând sub 
influența alcoolului sau a substanţelor psihoactive, va primi, pe lângă condamnare şi interdicţia de a mai 
.2) 


conduce un vehicul până la 10 ani”, a explicat marţi senatorul Robert Cazanciuc, iniţiatorul proiectului legislativ 
despre care puteţi citi mai multe la: 

Parlament 


Ce se va intampla insa cu nevinovatii, care deja aveau si pana acum mari probleme? Pentru cei ce inca nu stiu, 
iata cu ce se confruntau acestia, conform articolului https://Aww.avocatu.ro/drug-testul-fals-pozitiv-si-retinerea- 
permisului-de-conducere/ postat de avocatul Ilie Dorin cu doi ani in urma: 


Drug testul fals pozitiv şi reținerea permisului de conducere sine die (nelimitată în timp) par a fi probleme mai 
actuale ca oricând. O ştire recentă redată în mass-media chiar de reprezentanții poliției rutiere indică faptul că 
numărul şoferilor care au consumat substanţe psihoactive (droguri) este îngrijorător de mare și crește de la an la 
an, de la filtru la filtru. S-a ajuns ca într-o lună să fie depistaţi mai mulţi şoferi care au consumat droguri decât 
şoferi care au consumat băuturi alcoolice. 


Nu susţinem sub nici o formă consumul de substanţe psihoactive şi nici şofatul după ce s-au consumat acestea. 
Totuşi, ceea ce nu redă poliţia în comunicate şi nici mass-media nu a completat în ştiri, este tema testului fals 
pozitiv, eroare redată de aparatele drug test. 


Este deja notoriu că aceste aparate de depistare a drogurilor prezente în organismul uman au erori destul de 
ridicate, în funcţie de producător/marcă. 


Conform unui portal, cercetările efectuate la Boston Medical Center arată că testele de droguri produc falsuri 
pozitive în 5% până la 10% din cazuri. 


Conform unui studiu postat de colegii noştri avocaţi Chiriţă și Asociaţii, în Jurnalul de Toxicologie Analitică a 
Universităţii Oxford, referitor la aparatele Drâger DrugTest 5000 (Journal of Analytical Toxicology, Vol. 42, nr. 
4, Mai 2018, p. 248-254, Oxford Academic), a fost efectuat un studiu asupra unui număr de aproximativ 400 de 
conducători auto. Rata unui răspuns fals pozitiv (aparatul a indicat că există substanţe psihoactive în organism, 
cu toate că în sânge nu exista nicio urmă de astfel de substanţe) a fost următoarea: pentru cannabis 14,5 %, 
pentru amfetamine 23,2 %, pentru metamfetamine 38,4 %, pentru enzodiazepine 36,4 %, pentru opiacee 65,9 %, 
pentru cocaină 87, %. 


Chiar şi din practica judiciară reiese o rată foarte mare de eroare a acestor aparate de testare a drogurilor, testele 
fals pozitive fiind de aproximativ 20-30% în opinia noastră. Poate că poliția rutieră are o astfel de statistică şi ar 
fi bine să o publice, deşi a refuzat să dea astfel de declaraţii Reporterilor de la Prima Tv pentru știrea din data de 
30.08.2022, şi cred că a mai refuzat şi altor jurnaliști aceste detalii. Tăcerea poliției cu privire la rata de eroare a 
aparatelor pe care le foloseşte este, din punctul nostru de vedere, extrem de suspectă. 


Se pune problema şoferilor nevinovaţi care nu au consumat droguri şi nici un fel de substanțe şi a celor care iau 
anumite medicamente (analgezice, antibiotice, antidepresive, antihistaminice, etc) sub prescripţie medicală — 
medicamente ce permit celui care le ia să şofeze-— dar care fac să reiasă prezenţa unor substanţe psiho-active la 
verificarea drug test. Deci există problema celor care sunt testați fals pozitiv de către aparatele utilizate de Poliția 
Română. 


În acest context apar câteva probleme pentru cei nevinovaţi dar depistaţi la volan: dreptul de a conduce şi 
dosarul penal. 


O rămășiță din practicile vechi ale poliției face ca orice şofer depistat cu aceste aparate să fie pus la zid şi lipsit 
pe loc de dreptul de a conduce. Permisul unui astfel de șofer se reține de către agentul de poliţie care a constatat 
fapta. Amintim că procesual penal fapta este una de tip flagrant: şoferul este prins în timp ce conducea un 
vehicul deși se afla sub influența substanţelor psihoactive, deşi nu avea voie. O dată cu ce agentul constată fapta 
penală întocmeşte un proces verbal, proces verbal la care ataşează rezultatul drug testului şi ulterior șoferul este 
condus pentru recoltare de probe biologice la institutele medicale autorizate. Totodată agentul reține permisul de 
conducere, fără a i se mai da drept de a conduce şoferului persoanei respective și fără ca acesta să poată contesta 
această măsură. 


Problema reţinerii permisului de conducere fără limită de timp, cu remiterea unei dovezi înlocuitoare fără drept 
de circulație, deşi se ştie că aparatul are o mare marjă de eroare şi şoferul este cooperant cu organul constatator, 
declarând adevărul privitor la lipsa oricărui consum cu astfel de substanţe ilegale, deşi foarte importantă, este 
neglijată de instituțiile statului. Rezultatul/raportul toxicologic cu privire la existenţa concretă a acestor substanţe 
în sânge vine de obicei în câteva luni. Cei de la Institutele medico-legale motivând această tergiversare tocmai 
datorită numărului mare de solicitări, deci de dosare penale deschise de poliţie. 


În toate aceste luni în care situaţia şoferului este incertă din punct de vedere penal (el neavând la momentul 
constatării faptei, şi nici ulterior în dosar, calitatea de suspect sau de inculpat, dosarul fiind deschis doar in rem, 
deci doar pentru cercetarea împrejurărilor privind fapta) un singur lucru este cert: acesta nu are are permis de 
conducere şi are dreptul de a conduce suspendat pe termen nelimitat. Acest lucru deși acesta nu a consumat nici 
o substanţă şi este cooperant cu organele de poliţie, declarând adevărul şi numai adevărul. 


Reţinerea permisului de conducere şi suspendarea dreptului de a conduce de la data constatării faptei nu este 
limitată în timp, deşi orice măsură procesual penală are un termen bine definit în lege și este supusă controlului 
judiciar. Totuşi, puterea agentului de poliţie este mai mare ca puterea unui procuror ori a unui judecător (care ar 
putea lua la nevoie, temporar — și sub verificarea unei instanțe — măsura unui control judiciar ce ar putea conține 
aceste limitări de drepturi) depăşeşte normele procesual penale deoarece dispune nelimitat în timp reținerea 
permisului de conducere şi suspendarea dreptului de a conduce. Aceste măsuri pot subzista câteva luni sau ani de 
zile până când un procuror va da o soluţie de clasare, dacă luăm în considerare că raportul toxicologic va indica 
că rezultatul drug testului este unul fals pozitiv şi deci persoana în cauză nu consumase şi nu avea în sânge nici o 
prezenţă a nici unei substanţe psihoactive. 


În Regulamentul de punere în aplicare a OUG 195/2002 se spune că reținerea permisului este o măsură tehnico- 
administrativă, deci nu este o măsură procesual-penală. Asta este o rămăşiţă din vechea legislaţie, necorelată cu 
noile drepturi procesuale. Deşi este început un dosar penal, dosar în care sau în legătură cu care doar un procuror 
poate dispune măsuri preventive sau restrictive de drepturi, agentul de poliţie constatator ia singur — şi fără un 
control judiciar nici din partea procurorului nici din partea instanţei — o măsură tehnico-administrativă nelimitată 
în timp. Această măsură vizează restricționarea unui drept nu fundamental dar esențial în societatea actuală, 
pentru majoritatea oamenilor permisul de conducere fiind necesar la locul de muncă, sau însemnând însăşi 
meseria lor. 


Această limitare de drepturi se face fără a putea fi contestată, fără să poată fi supusă controlului judiciar. Această 
măsură va dura până la finalul procesului penal. Posibilitatea abstractă prin care procurorul sau instanţa poate să 
prelungească dreptul de a conduce a şoferului vădit nevinovat pe parcursul procesului penal este în practică rar 
obținută, procurorii şi instanţele motivând că nu au cum să prelungească dreptul de a conduce devreme ce 
Dovada eliberată inițial de agent este fără drept de a conduce — aşa îl obligă legea (deşi o Notă a PICCJ le indică 


că nu este aplicabilă această gramatică în logica juridică conform topicii normelor legale). Doar unii procurori şi 
puţine instanţe redau acest drept şoferului nevinovat. 


În concluzie, un șofer vădit nevinovat are de furcă cu o legislaţie veche ce reglementează (încă) o măsură 
tehnico-administrativ-polițienească ruginită, şi trebuie să se lupte să își demonstreze nevinovăția. Reținerea 
permisului de conducere şi suspendarea dreptului de a conduce îi afectează profund drepturile sale, afectând 
totodată şi prezumția de nevinovăție. Este considerat vinovat deşi nu este cu nimic vinovat şi 1 se aplică această 
măsură de amputare a dreptului de a conduce, fără motiv şi fără un suport logico-juridic. 


Din punctul nostru de vedere se impune modificarea legislaţiei şi posibilitatea reţinerii sau suspendării dreptului 
de a conduce dată poliţistului să poată fi făcută de acesta doar pe un termen limitat de 30 de zile (de exemplu), și 
doar cu confirmarea de către procuror şi posibilitatea contestării ei de către şofer/făptuitor la instanţă. Ulterior 
suspendarea dreptului de a conduce ar putea fi prelungită de procuror doar în baza unui control judiciar și doar 
pentru persoanele care ar prezenta un risc sau un pericol social. Pentru orice alte persoane, aceasta măsură nu se 
impune. Nu putem considera de drept toți şoferii un risc şi un pericol public, mai ales în contextul procentelor 
mari care indică rezultate false la aparatele de detectare. Nu este normal să considerăm -la pachet- toţi şoferii un 
risc şi un pericol public. Aşadar, conform principiilor de drept procesual, măsurile care limitează drepturi 
esenţiale se iau în mod excepțional, în situații excepţionale, proporțional şi doar după analiza fiecărei fapte și 
persoane. Aceasta ar fi normalitatea la care ar trebui să ajungem pentru a fi respectate drepturi esențiale ale 
Justițiabilului. 


Comentariu sacesiv: 


Despre erorile uriase, de peste 40%, la testarea antidrog din trafic ni se spune si in materialul postat de Antena 3 
in septembrie 2023: 


Erori uriașe la testarea antidrog din trafic. Peste 40% dintre rezultate sunt fals p... 


Liderul de sindicat Cosmin Andreica declara la Antena 3, in decembrie 2023, ca se poate refuza drug testul: 


Ce trebuie să facă șoferii care ies fals-pozitivi la aparatul DrugTest 


Atentie mare, insa, „refuzul poate fi făcut, dar cu o condiţie esenţială: solicitarea explicită a prelevării de 
probe biologice (urină) în cadrul unei unități medicale,,: 


Puţini știu asta! 


Se va mai putea oare? 

Tagged with: DRUG TEST FALS POZITIV, DRUGTEST, ETILOTESI, INTERDICTIE CONDUCERE 
VEHICUL 10 ANI, PRELEVAREA DE PROBE BIOLOGICE IN CADRUL UNEI UNITATI MEDICALE, 
REFUZ DRUG TEST, ROBERT CAZANCIUC, Romania, SOFERI 

